กู้เพียง 10,000 บาท แต่ถูกบังคับให้ลงชื่อว่ากู้ 100,000 บาท เจ้าหนี้จะฟ้องลูกหนี้ได้หรือไม่?
ก. ได้ เพราะ เป็นสัญญาฉบับใหม่ ระหว่างเจ้าหนี้กับลูกหนี้ 100,000 บาท
ข. ได้ เพราะ ได้ตกลงกันทางวาจาแล้ว ระหว่างเจ้าหนี้กับลูกหนี้ 100,000 บาท
ค. ได้ เพราะ ได้ลงลายมือชื่อไว้แล้ว ระหว่างเจ้าหนี้กับลูกหนี้ 100,000 บาท
ง. ไม่ได้ เพราะ เจ้าหนี้บังคับให้ลูกหนี้ทำสัญญากู้ยืมเงิน 100,000 บาท ทั้งที่ความจริงกู้ยืมเงินกันเพียง 10,000 บาท
ข้อที่ถูกต้องได้แก่ ง.  เนื่องจาก ไม่ได้ เพราะ เจ้าหนี้บังคับให้ลูกหนี้ทำสัญญากู้ยืมเงิน 100,000 บาท ทั้งที่ความจริงกู้ยืมเงินกันเพียง 10,000 บาท

เจ้าหนี้ใช้กำลังบังคับให้ลูกหนี้ทำสัญญากู้ มากกว่าจำนวนเงินที่ได้รับไปจริง ถือเป็นการที่ เจ้าหนี้ใช้สิทธิโดยไม่สุจริต เจ้าหนี้ไม่มีอำนาจนำสัญญากู้ดังกล่าวมาฟ้องร้องบังคับให้ลูกหนี้ชำระหนี้เงินกู้ได้
            
คำพิพากษาศาลฎีกาที่ 13707/2558 โจทก์บังคับให้จำเลยทำสัญญากู้ยืมเงิน 100,000 บาท ทั้งที่ความจริงกู้ยืมเงินกันเพียง 10,000 บาท เป็นการใช้สิทธิโดยไม่สุจริต โจทก์จึงไม่อาจแสวงหาผลประโยชน์จากสัญญากู้ที่ทำขึ้นโดยไม่สุจริต ปัญหาว่าโจทก์ใช้สิทธิโดยสุจริตหรือไม่ เป็นปัญหาเกี่ยวด้วยความสงบเรียบร้อยของประชาชน ศาลฎีกามีอำนาจยกขึ้นวินิจฉัยได้
กฎหมายกู้ยืม-ยืมใช้คงรูป-ยืมใช้สิ้นเปลือง,ประมวลกฎหมายแพ่งและพาณิชย์